b'\n_START_ARTICLE_\nRefik Koraltan\n_START_SECTION_\nBiografia\n_START_PARAGRAPH_\nKoraltan va n\xc3\xa9ixer a Divri\xc4\x9fi, prov\xc3\xadncia de Sivas el 1889, i era fill d\'Ali Bey, un prominent ciutad\xc3\xa0 local. Despr\xc3\xa9s de completar la seva educaci\xc3\xb3 prim\xc3\xa0ria i secund\xc3\xa0ria a Divri\xc4\x9fi, Koraltan estudi\xc3\xa0 al Liceu Mercan d\'Istanbul. Es va graduar a la facultat de Dret de la Universitat d\'Istanbul.\n_START_SECTION_\nCarrera pol\xc3\xadtica\n_START_PARAGRAPH_\nKoraltan va entrar a la funci\xc3\xb3 p\xc3\xbablica com a fiscal auxiliar i va esdevenir fiscal general de Karaman en 1915. Va ser assignat com a inspector de la policia el 2 de mar\xc3\xa7 1918 i oficial en cap de la policia de Trebisonda el 29 maig de 1918. Mentre exercia aquest c\xc3\xa0rrec, va facilitar l\'establiment de la "Societat de Defensa dels Drets nacionals per contrarestar les Organitzacions Pontus Rum" que van comen\xc3\xa7ar a apar\xc3\xa8ixer despr\xc3\xa9s del final de la Primera Guerra Mundial._NEWLINE_Fou elegit diputat a la TBMM per Konya en 1920 i reelegit per la mateixa circumscripci\xc3\xb3 durant tres mandats m\xc3\xa9s._NEWLINE_Va exercir com a governador de la prov\xc3\xadncia de Bursa 1939-1942._NEWLINE_Ocup\xc3\xa0 breument el c\xc3\xa0rrec de governador de la prov\xc3\xadncia de Konya, abans de tornar al parlament durant sis legislatures m\xc3\xa9s. En 1946, va abandonar el Partit Republic\xc3\xa0 del Poble i va formar el Demokrat Parti juntament amb Celal Bayar, Adnan Menderes i Mehmet Fuat K\xc3\xb6pr\xc3\xbcl\xc3\xbc. Finalment, va ocupar el c\xc3\xa0rrec de president de la TBMM des del 22 de maig del 1950 fins al 27 de maig del 1960, quan es va produir el cop militar._NEWLINE_Koraltan va morir el 17 de juny del 1974, a Istanbul, i fou enterrat a Ankara.'